Més de mil persones participen en el Catrina Fest-Latin Halloween
02 de novembre 2017

![](/media/ku2ftijo/99img_20171031_203525_cuerpo.jpg)  

Més de mil persones es van congregar dimarts passat, 31 d'octubre, en la festa de Halloween organitzada per la regidoria de Joventut de l'Ajuntament de Sagunt. En esta ocasió, la delegació havia previst més activitats que en anys anteriors, englobades sota el títol Catrina Fest-Latin Halloween, en clara al·lusió als festejos del Dia dels Morts que s'organitzen a Mèxic.

Segons el regidor de Joventut, Guillermo Sampedro, “**ha sigut tot un èxit, superant les més de 600 persones que van vindre l'any passat i desbordant les nostres previsions, amb més de mil persones entre xiquets, adolescents i adults. També cal destacar el gran esforç que han fet els Corresponsals, organitzant i coordinant totes les activitats, per a açò porten diverses setmanes treballant amb els tècnics de Joventut**”.

![](/media/i21c4bw1/99img-20171101-wa0008_cuerpo.jpg)  
 

Entre les activitats que més èxit van tindre destaca el túnel del terror, inicialment previst per a 120 persones, però que al final, i donada la important demanda, va duplicar l’aforament. En el túnel van participar els quaranta corresponsals dels IES que van exercir d'actors i que, a més, van coordinar la resta d'activitats de festival. També es va augmentar la previsió inicial en els tallers, tant els de cuina com els de maquillatge.

A més, el Catrina Parade, la desfilada amb els adolescents i xiquets disfressats, també va generar molta expectació. D'altra banda, els corresponsals, amb la venda de roses i refrescs, van recaptar més de 500 euros que es destinaran als projectes que UNICEF té en marxa per a ajudar als menors afectats pels terratrèmols de setembre a Mèxic.

![](/media/g5bpo0cq/99img-20171101-wa0007_cuerpo.jpg)  
 

*   [](http://www.facebook.com/sharer.php?u=https://aytosagunto.es/va/actualitat/mes-de-mil-persones-participen-en-el-catrina-fest-latin-halloween/ "Facebook")
*   [](http://twitter.com/share?url=https://aytosagunto.es/va/actualitat/mes-de-mil-persones-participen-en-el-catrina-fest-latin-halloween/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/mes-de-mil-persones-participen-en-el-catrina-fest-latin-halloween/ "Linked In")
*   [](mailto:?body=https://aytosagunto.es/va/actualitat/mes-de-mil-persones-participen-en-el-catrina-fest-latin-halloween/)